Diari Oficial de la Generalitat Valenciana


Sumari del DOGV 2822, del 09-09-1996 (1996/839146)

ORDRE de 15 de juliol de 1996, de la Conselleria de Cultura, Educació i Ciència, per la qual s'aprova, en determinats centres, l'experimentació del mòdul professional de Biblioteconomia, Arxivística i Documentació, per al curs 1996/97.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2822

Data del DOGV
:   09-09-1996

Secció del DOGV
:   ALTRES DISPOSICIONS

Número del document
:   1996/839146


Data del document
:   15-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 15 de juliol de 1996, de la Conselleria de Cultura, Educació i Ciència, per la qual s'aprova, en determinats centres, l'experimentació del mòdul professional de Biblioteconomia, Arxivística i Documentació, per al curs 1996/97.   
El Reial Decret 942/1986, de 9 de maig (BOE 14.05.86), estableix les normes generals per a la realització d'experiències educatives. Per la seua banda, les ordres del Ministeri d'Educació i Ciència, de 8 de febrer de 1988, de 5 de desembre de 1988, de 15 de febrer de 1990 i de 21 de març de 1991 defineixen i aproven l'experimentació de mòduls professionals. Per últim, la Resolució de 15 de juny de 1988, de la Secretaria General d'Educació del Ministeri d'Educació i Ciència, dóna instruccions per a l'avaluació i qualificació de l'alumnat que cursa els mòduls professionals.  
La Resolució de 27 de maig de 1993 (DOGV de 22.06.93) de la Direcció General d'Ordenació i Innovació Educativa autoritza l'experimentació de mòduls professionals en alguns centres per al curs 1993/94 i 1994/95.  
Així mateix, en virtut de les ordres de 2 de setembre de 1994 (DOGV 07.12.94) i de 5 de març (DOGV 28.05.96), s'aprovà respectivament l'experimentació de mòduls professionals en determinats centres per al curs 1994/95 i 95/96.  
D'altra banda, a la Comunitat Valenciana, des del curs escolar 1992/93, determinats centres han sigut autoritzats per a implantar anticipadament els ensenyaments del segon cicle d'Educació Secundària Obligatòria i del Batxillerat, definits per la Llei Orgànica 1/1990, de 3 d'octubre, d'Ordenació del Sistema Educatiu.  
L'alumnat d'aquests centres ha finalitzat els estudis de les esmentades etapes educatives.  
Per a fer efectiva la possibilitat que permeta que aquest alumnat puga elegir la continuïtat dels seus estudis entre les diferents opcions, s'han implantat en determinats instituts els estudis corresponents als títols de tècnic i tècnic superior dels diversos cicles formatius de grau mitjà i grau superior, respectivament.  
Addicionalment, mitjançant aquesta ordre, s'autoritza que determinats centres impartisquen el mòdul de Biblioteconomia, Arxivística i Documentació, mentre s'aproven els ensenyaments mínims dels estudis corresponents al cicle formatiu corresponent.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern València,  
ORDENE:  
Primer  
Estendre, per al curs 1996/97, la continuació de l'experimentació autoritzada en cursos anteriors del mòdul professional nivell 3 de Biblioteconomia, Arxivística i Documentació, als següents centres docents:   
Localitat: Alacant  
Centre: Institut de Batxillerat Virgen del Remedio  
Codi: 92387921  
Localitat: Castelló de la Plana  
Centre: Institut de Batxillerat Francesc Ribalta  
Codi: 02845922  
Localitat: Catarroja  
Centre: Institut de Batxillerat Berenguer Dalmau  
Codi: 16148345  
Localitat: València  
Centre: Institut de Batxillerat Cid Campeador  
Codi: 01487758  
Segon  
La implantació dels ensenyaments a què es fa referència en el punt anterior està condicionada al fet que s'arribe al nombre màxim de 20 alumnes per mòdul. No obstant això, en els casos excepcionals, i després de l'informe previ de la inspecció educativa, es podran autoritzar grups amb un nombre d'alumnes inferior a l'indicat en aquest apartat.  
DISPOSICIó ADDICIONAL  
Del que s'estableix en aquesta ordre s'efectuarà la corresponent inscripció en el Registre de Centres Docents de la Comunitat Valenciana.  
DISPOSICIONS FINALS  
Primera  
Autoritze les direccions generals d'Ordenació i Innovació Educativa i Política Lingüística, de Centres Docents i de Personal a adoptar totes les resolucions que siguen necessàries per al desplegament adequat d'aquestes experiències educatives.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes es referiran al curs 1996/97.  
València, 15 de juliol de 1996  
La consellera de Cultura, Educació i Ciència,  
MARCELA MIRó PÉREZ